als_Latn dik_Latn sag_Latn
‘Droni ambulancë’ mund të ndihmojë njerëzit që vuajnë nga zemra
Një student holandez prezantoi të martën prototipin e një “droni ambulancë”, një avion i telekomanduar i cili do të përdoret për të shpëtuar njerëzit që vuajnë nga zemra. Ky avion i telekomanduar, i shpikur nga studenti i diplomuar për inxhinieri, Alec Momont, mund të fluturojë me një shpejtësi prej 100 km/h.
Gjatë prezantimit të prototipit Momont u shpreh:“Rreth 800 mijë njerëz pësojnë atak kardiak çdo vit në Evropë dhe vetëm 8% e tyre shpëtojnë. Arsyeja e parë është vonesa e ambulancës dhe e ndërhyrjes së shpejtë, të cilat duan mesatarisht 10 minuta të mbërrijnë, ndërsa vdekja cerebrale dhe dëmtimet e tjera ndodhin brenda katër deri gjashtë minutash.”
Ky avion i telekomanduar është me ngjyrë të verdhë, ashtu siç janë ambulancat zakonisht, dhe përbëhet nga 6 helika. Ai mund të mbajë deri në 4 kilogramë dhe mund të arrijë tek një pacient rreth 12 kilometra larg brenda një minute, duke e rritur në këtë mënyrë përqindjen e të mbijetuarve nga 8% në 80%.
Avioni i telekomanduar i merr sinjalizimet nga celulari dhe përdor GPS-në për të naviguar. Në momentin e mbërritjes, mjeku apo infermieri me anë të telekamerës së avionit të telekomanduar mund të udhëzojë personin që ndodhet pranë pacientit se si mund të veprojë.
Prototipi ka tërhequr vëmendjen e shërbimeve të emergjencës në Amsterdam. Momont dëshiron që avioni i telekomanduar të kthehet në një kuti mjekësore fluturuese, në gjendje për të transportuar një maskë oksigjeni apo një injeksion insulinë për pacientët me diabet. Momont shpreson që ky avion i telekomanduar të shpëtojë qindra jetë njerëzish në pesë vitet e ardhshme. Avioni i telekomanduar mund të kushtojë rreth 15 mijë euro ose 19 mijë dollarë.
Related Posts
Teknostresi, sëmundja që ka përfshirë gjithë shoqërinë
Një sëmundje e rëndë që duket se ka përfshirë thuajse të gjithë shoqërinë është qëndrimi ...read more
Celularët na zënë pjesën më të madhe të kohës, po na marrin jetën (Video)
Në ditët e sotme telefonat inteligjent por jo vetëm kanë zënë pjesën më të madhe ...read more
Telefoni sjell probleme të shëndetit mendor
Sipas një studimi të bërë nga Samiti Botëror të Inovacionit në Shëndetësi, në Mbretërinë e ...read more
Kujdes, shkurtojnë jetën rrezet e pajisjeve teknologjike
Rezultatet e disa studimeve britanike kanë nxjerrë në pah se gjashtë nga dhjetë persona të ...read more
als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn